Kuigi mulle meeldib "Kiirabihaigla" ka, paneb "Ameerika  supermodell" sellele pika puuga ära - päris elu on päris elu! Mis imetabaseid meditsiinilisi nähtusi seal küll poleks lahatud, pooled kaunitarid on põdurad. Näiteks ühes eelmises tsüklis näidati luupust põdevat tütarlast. Üks tippmodelliks pürgija põdes ilmselt kergemat sorti epilepsiat, tema prantsatas kohtunike ees seistes pikali. Küll on viidud modellihäärberist haiglasse hirmsa kõhuvalu, vedelikupuuduse ja iivelduse all kannatajaid, kistud välja hambaid, küll kaasa tuntud nuuksuvale iludusele, kes pärast  liiklusõnnetust lühiajalisest mälust ilma jäi.